text: ЗА ПЪРВИ ПЪТ СТРОГ КОНТРОЛ ВЪРХУ РЕМОНТА НА ДОБРИЧКИТЕ УЛИЦИ | Регионална телевизия Добрич - телевизията на Добруджа
  Нов вид контрол над фирмите, които изкърпват уличната мрежа въвежда Община Добрич. Целта е да се следи за качеството на ремонтираните улици и да се спазват гаранционните срокове.
  От седмица тече ремонт на пътната настилка в Добрич, вкл. на участъци, които са били пренебрегвани вече 25 години. Изкърпването се извършва по нова технология, която да гарантира устойчивост, заяви кметът Йордан Йорданов.
  При обследване на досегашните гаранционни условия, местната администрация се натъква на документи, според които до 2015 г. вкл., за изкърпването се е плащало ангро.
  Въпреки, че стандартите на Агенция "Пътна инфраструктура" са създадени преди години, в Добрич ще бъдат прилагани едва сега. Според тях, освен обобщената ведомост, се прилага и подробна справка на ремонтите с местонахождението на дупките, размер и т.н.
  Следващата обществена поръчка за поддръжка на уличната мрежа ще е за 4 години, до 9 млн. лв., за да няма няколко месечно закъснение, както сега, заради обжалване.
  гаранция, Добрич ТВ, ДУПКИ, Йордан Йорданов, кмет, контрол, кърпеж, новини, ремонт, телевизия, Телевизия Добрич, улици, фирми